钦定古今图书集成/明伦汇编/闺媛典/第298卷 > 皇清三十一 > 王应元妻王氏
## 钦定古今图书集成/明伦汇编/闺媛典/第298卷 > 皇清三十一 > 王应元妻王氏

按《寿张县志》：王氏，农民王应元妻。少寡抚孤，振邦结茅野处。时夫从侄妇高氏亦早孀，止一女，无子，励志不二。氏谕之曰：“汝果能终其志，吾子可恃也。” 遂与同居，日同炊汲，夜共织纺，供振邦读书。凡疾病旱潦，宁缺衣食纸笔，必使有馀。振邦由吏起家，两任典史。